Januarie 17, 2012 in Sonder kategorie
Ek ry vanmidag so eenuur uit die plakkerskamp na learskool Welgemoed om my amper-kind en ‘n maatjie te gaan optel. Dis warm en Koos Kombuis sing iets van een of ander oorlog in een of ander land. Ek ken die maatjie ook al van play dates en saam ry. Gawe kind, maar heel moontlik hou ek van haar oor sy dink ék is cool. Toe ek op skool was was ek net die weird kind. Nou is ek darm ‘n ander kind se super cool au pair oor ek ‘n mode ontwerper is en toelaat dat hul hul koppe by die vensters uit te steek en saam met my musiek te sing so hard as wat hul wil.
Gewoonlik kom die kinders aangedrentel na skool want in die hitte is dit geen prêt om nog 14:00 in ‘n skooljurk te moet wees nie, maar nie vandag nie. Met opgewonde gesiggies stap hul net vinnig genoeg dat mens dit nie hardloop kan noem nie (want hardloop is anders as ek NIE COOL NIE) en voor hul nog die kar deur kan oopmaak vertel hul my dié ding!
“Sonnet, Sonnet…ons het vir jou die PERFEKTE ou gekry met wie jy moet uitgaan! Dis ons nuwe kuns meneer, en hy is vyf en twintig en soos jy hou hy OOK van kuns! (no shit hey?) Hys nie so mooi nie, maar jy sal dink hy is hot want jy dink al die weird ouens is hot.”
Ek het nog altyd gewonder wat dit is met almal wat al ewig vir my ‘n kêrel wil reel. Net oor ek 23 en enkel-lopend en Afrikaans is, beteken dit dit is ONWETTIG vir my om nie op afsprake te wil gaan nie? Of is dit buitengewoon dat ‘n verlowing, of selfs net ‘n ernstige verhouding nog nie vir my insig is nie?
Kom ek vertel vir jul so: Van ek so 15 was, was ek nog nooit behoorlik enkellopend nie. Ook nog nooit REGTIG in ‘n funksionele verhouding nie, maar altyd besig met een of ander ou vir een of ander rede. Ons sal mekaar fasineer, dinge vir so ‘n maand probeer, besluit dit gaan nie werk nie (gewoonlik oor die meeste mans my hopeloos te uitputtend vind)en dan, drie maande na ek die vorige kerel ontmoed het, op hom verlief geraak het, gedate het, en weer met hom opgebreek het, ontmoed ek weer die volgende kêrel wat iemand vir my uitgesoek het.
Ek het al regtig een uit elke geur gedate. ‘n Plaas-mannetjie, ‘n metropolitaanse kleurling ou. ‘n jonger oukie, en een wat 10 jaar ouer is. ek was al saam met ouens wat rekenaar bleeksiele was, en ouens wat jou tiepiese sportman is. Ek was al saam met ‘n portugese kêrel, ‘n brit, ‘n amerikaner, en ‘n ou van Parys.( nie die een in die vrystaat nie.) ek het al kerels gedate met wie ek baie in gemeen het, en ouens wat my complete teenoorgestelde is….ek het al drie Johan’s gedate, en even meer ingeneurs. Dus wat ek al wil sug waneer iemand my vertel hul ken ‘n gawe ou wat goed by my sal pas…vir hoe lank?
Elke keer as ek verlief raak, en dan weer moet afskeid neem gee ek ‘n deel van my hart weg. Te veel ouens het al ‘n flentertjie, en ek weet nie of ek hul almal OOIT weer aan mekaar geplak sal kry nie. In 2011 aleen was ek in vier soortvan verhoudinge wat elke keer, waneer die ou besef ek is great om te date maar to much to handle in the long haul, my hart ‘n bietjie uit mekaar geskeur het. Ek WIL nie meer date nie tensy ek garantee kan kry dat hierdie ou nie sal weghardloop nie…
Daarom my ander mal nuwe jaarsvoorneme. 2012 is my jaar van single wees. Ek spandeer so baie tyd en energie op hierdie soortvan verhoudings,tyd at ek hierdie jaar gaan gebruik om al my ander stokperdjies te beoefen. Skilder, skryf, foto’s neem, naaldwerk, you name it and Ill do it.
Vandag in die plakkerskamp hardloop ‘n baba hondjie die heeldag agter my aan. Hy het nog ‘n tou om sy nek waar hy erens vas gemaak was. “wie sê hond is dit die?” vra ek almal en kry oral die selfde andwoord van skouers wat opgetrek word. Ek praat met die Juffrouens by die skooltjie. Wat dink julle moet ek met die hondjie maak? Hulle stel voor ek vat hom huis toe. HIER gaan niemand na hom kyk nie. Ek betaal een van die juffrouens om hom vir my op te pas en te versorg tot die einde van die week. As niemand hom kom haal nie, dan sal ek hom huis toe neem. Dan sal ek hom Joshua noem wat beteken “geskenk van God”, en dit sal hy ook wees. Die boyfriend wat God hierdie jaar vir my gestuur het.
Om te kan droom…
Ek het vandag begin by Hobe educare centre in Greenpark. Groot opgewondenheid heers by die kleuters oor hul kan terug wees by die chreche. Groot opgewondenheid heers in my hart ook oor ek hier kan wees.
Vandag besef ek weer hoe fantasties die gawe is wat kinders het om te kan droom! My Xhosa is maar sleg maar ek vang so tussen deur op…die een vertel haar maatjie oor hoe sy eendag in ‘n paleis gaan woon. “kan ek ook by jou kom bly?” vra die maatjie terug. Lumka dink so oomblik. “ja, jy kan vir my kom werk.’
Komies soos die oomblik is besluit ek om ‘n les hieruit te leer. Waarom het ek ophou droom? Daarom vanaand, ‘n lysie van dinge waaroor ek droom. Dis defenintief nie alles nie, maar dis waaraan ek nou kan dink. Party is dalk onrealistie, party is dalk ver, maar droom sal ek droom, want dit is wat mens vry maak.
MY DROOM LYSIE:
1. Om op google gevind te kan word. (facebook tel nie)
2. Ek wil weet dat ek die belangrikste persoon in iemand se lewe was.
3. eendag wil ek graag kinders he, en my seuntjie sal ek joshua noem want dit beteken “God verlos”
4. Ek wil trou…met die REGTE man. (Ek het wel besluit dat 2012 gaan ek geen kerel sien, of soen nie. laas jaar was te uitputtend)
5. Ek wil ‘n bad in my tuin hê
6. Ek wil ‘n rooi jeepie he. (die tiepe met ‘n oop dak wat lyk hof hy in die bosveld hoort.)
7. Ek wil weet dat ek ‘n verskil gemaak het.
8 Ek wil vrede maak met myself
9. ek wil ophou soek na iets meer.
10. Ek wil die woede in my omkeer na hoop.
11. ek wil die arora’s in antartika gaan kyk.
12. ek wil Griekse eilande besoek
13. Ek wil die statue of liberty gaan sien en ‘n live rock concert kyk.
14. Ek wil ‘n verskil maak.
15. ek wil ‘n tatoo kry
16. Ek wil ophou bang wees vir my ma
17. Ek wil leer vlot duuits en Xhosa praat.
18. ek wil leer nee sê
19. Ek wil in ‘n helikopter ry
20. Ek wil adelle se CD he.
21. Ek wil in die kerk se afkondigings verskyn.
22. Ek wil leer hoe om my drome te volg…
2012, my jaar vir alles anders
Nuwe jaar, nuwe bladsy, nuwe pos.
2012 is my jaar. Ek reseveer die sitplek.
Ek was amper ‘n maand laas hier. Willekeurig en onwillekeurig. Maar nou is ek terug.
Hierdie jaar gaan ek skryf tot die letters in die rook rondhang wat ek so graag uitblaas. Ek gaan skryf sodat my kop kan skoon raak, en my binneste weer skoon kan voel. Op die oomblik voel my wese verstop. So assof my sinusse in my brein sit.
Maar hierdie jaar…hierdie jaar gaan ek dit verander. Teen almal se raad en wense vir my wese het ek besluit om hierdie jaar te gaan stil staan. Asem te haal. Myself te laat lewe. Ek het nou my kwalifikasie in my hand, en na al die gehardloop en gejaag gaan ek nou ‘n jaar rustig wees, myself ontdek, en sien waarnatoe ek in staat is.
Op 23 voel ek daar is niks wat my jaag om pensioen bymekaar te begin maak of om te “settle” nie. Na ‘n lang gestry, gehuil en gesmeek, (van my ouers se kant) het ons uiteindelik oor eengekom. Ek kan maak wat ek wil…solank ek geen geld van my pa vra nie. As ek nie ‘n “regte-werk” wil kry nie, dan moet ek dit op my eie tyd en begrooting doen.
Dis reg so! Ek glo vas my God het hierdie jaar vir my uitgesit sodat ek ander kan help, maar myself ook kan help. Ek wil al my talente ondersoek, en dit beoefen. Ek wil navorsing doen oor wat dit is wat ek in die lewe wil bereik. Dit wat ek gebore is om te doen. Ek wil nie net met een of ander 8-5 werk begin net omdat almal anders glo die tyd is reg nie.
Daarom lyk my plan vir 2012 soos volg:
Soggens gaan ek in Greenpark my naaldwerk skool begin en die klaar bestaande educare centre help bestuur. (greenpark is die plakkerskamp waar ek al ‘n klompie jare by betroke is.)
Drie midae ‘n week gaan ek Au Pair. ( Hirdie is dan ook my pay waarmee ek al die dinge soos huur, kos petrol, kar, ens mee moet betaal.)
Ja…ek weet dit gaan ‘n arm jaar wees, maar die begroting is opgetrek en als lyk of dit kan uitwerk.
Die res van die tyd gaan ek skryf, skilder, kitaar speel, fotos neem, ontwerp, en naaldwerk doen! Ek gaan in my tuin werk en vir my ‘n troetel hoender kry. Ek gaan kook, bak en mense opserveer.
En ek kan nie wag nie…! Hoop 2012 is vir jou ook net so sielsvolle jaar soos wat ek vir myself beplan!